**Nyhedsbrev nr. 49,** Hillerød 13.10.2025

Kære medlemmer

Så er efteråret kommet i al sin skønhed. Dejlig frisk luft og smukke farver. OG så skal jeg lige love for, at aktiviteter og gode tilbud om foredrag mv. vælter ind i vores mailbakke. Sikke et efterår det bliver 😉

Vores andet foredrag: ***Søndag 26.10.2025. kl. 13-15. Sted: Kedelhuset, Fredens vej 12B, 3400 Hillerød.***

**”Når døre åbnes. Sporløse Slægtninge”**

Vi får besøg af **Anette Hallev, slægtshistoriker og DNA-detektiv, Eftersøgningstjenesten Genforening.**

Genforening er formentlig den eneste Eftersøgningstjeneste i Danmark, der hjælper mennesker med at blive genforenet eller fundet. Det er netop mennesker, som er nulevende, der er Anette Hallevs spidskompetence, så det bliver der fortalt om. Hvor og hvordan man kan søge og også hvilke overvejelser, man skal gøre sig, når man gerne vil i kontakt med ukendte slægtninge. Foredraget er spændende historier om, hvordan det lykkes at finde sporløse slægtninge. Hvilke metoder der bruges, hvor opslag i kirkebøger og på internettet også er en del af foredraget. Der er rig plads til spørgsmål og debat undervejs.

Tilmelding: JA: send mail til: formand@dshil.dk **senest 22.10.2025**

Medlemmer gratis adgang. Gæster betaler kr. 75,00 (mobilepay/kontant) ved indgangen.

**OBS: Grundkursus i Slægtsforskning. Tilbud til nye og lidt øvede slægtsforskere:**

Vi vil gerne tilbyde et lokalt grundkursus, hvor vi gennemgår ny og gamle kendte metoder til Slægtsforskning.

Kurset tager udgangspunkt i Mette Fløjborgs nye bog ***Grundkursus i slægtsforskning***. Som er grundlaget for kursusforløbet.

Vi vil købe bogen i fællesskab- og dermed spare jer for portoudgiften. I vil efterfølgende betale for bogen til foreningens bankkonto.

Kurset vil forløbe over 6 gange á 2 timer. Bogen koster kr.185,00 excl. Forsendelse.

I kan se mere om bogen her [Forside - Grundbog.dk](https://grundbog.dk/)

Er du interesseret ? Vi vil meget gerne etablere sådan et kursus, men har brug for jeres tilkendegivelse, OM I vil deltage i et kursus for nye slægtsforskere. – så skriv inden 31.10.2025 til: formand@dshil.dk

Så planlægger vi yderligere om kurset.

**OBSOBS: Check lige: Mette Fløjborgs hjemmeside for kommende on-line foredrag** [**Forside**](https://www.flojborg.dk/) **/** der er foredrag 15.10.- 23.10.- 11.11. – Super tilbud om relevante emner for slægtsforskere. Klik jer ind via hjemmesiden: [www.flojborg.dk](http://www.flojborg.dk).

**KildeIndtastningsProjekt: KIP-gruppen**

Fremover arbejder KIP-gruppen med at indskrive dødsattester fra Rigsarkivet. Skulle der være nogle af jer, det har lyst til at være med – og mødes med andre, der har samme interesse – er I meget velkomne. Vi samles én gang om måneden og udveksler erfaringer. Disse indtastninger kommer os alle tilgode via opslag i [Dødsregister - Danske Slægtsforskere](https://dodsregister.dk/) 👍

Se gerne cs.rigsarkivet.dk for yderligere information. [Crowdsourcing](https://cs.rigsarkivet.dk/collection/15)

**Glasfotografier v/Per Christiansen.** Med tilladelse fra Per Christiansen bringer vi og har i øvrigt sakset artikel: ”En kæmpe kulturskat”

Sådan betegner flere fotografen Marius Knudsen, Borups (1891-1954) efterladte værker.

Marius Knudsen havde en niche i fotograffaget, idet han havde aftaler med forvalterne på godser og større gårde på Sjælland, om årlig fotografering af folkeholdet og maskinparken. Ofte er det billeder fra avlsgårdene, og billeder fra bygninger som for længst er blevet ændret eller revet ned.

”Fotoarkæologen” Per Christiansen, Hillerød, fik i 2018 en uventet mulighed for at erhverve hele 1,5 ton glaspladenegativer og billeder fra boet efter fotografens søn der døde i 2015. Per har brugt 1½ års frivilligt, ulønnet arbejde på at digitalisere denne helt unikke kulturskat. Der er vel 7-8000 billeder. Da der ikke findes oplysninger om hvem, hvad og hvor motivet er fra, så er det noget af en opgave at identificere billederne. Se nedenfor på link – og hvis du har kendskab til billederne/nogle af dem – så skriv til Per på hans hjemmeside: [Velkommen til en unik samling af gamle danske fotografier - Min Samling](https://minsamling.dk/)

[Marius Knudsen – rejsende i fotografi - MARIUS KNUDSEN](https://mariusknudsen.dk/)

<https://mariusknudsen.dk/ukendte-landbrugsbilleder>

<https://mariusknudsen.dk/toervegravning/>

Tak til Per C. for at formidle dette vigtige kulturhistoriske materiale til os alle.

**Spændende viden om:**

Jeg modtager nyhedsbrev fra historie-online.dk - [Forside](https://www.historie-online.dk/) - hvor man, hvis man er interesseret i historie - kan finde spændende informationer om dette og hint. – Sidst om stolen, [Museumsnumre 134 - stole](https://www.historie-online.dk/temaer-9/artikler-51-51/museumsnumre/museumsnumre-134-stole)

 Venlige hilsner

 Bestyrelsen

 Danske Slægtsforskere Hillerød og omegn